Aglaia

Aglaia (gresk: Ἀγλαΐα) var i gresk mytologi en av de tre khariter (i romersk mytologi kjent som Gratiae, gratier),Pindaros: Olympiske ode 14. 1 ff men det er flere figurer i gresk mytologi ved navn Aglaia.

 Kharis 
Aglaia betraktes som den ene av tre døtre av guden Zevs og enten okeaniden Evronyme eller Eunomia, gudinne for den gode orden og lovmessig oppførsel. Hennes to søstre var Evfrosyne og Thalia (men ikke musen Thalia).Hesiod: Theogonien 907Pseudo-Apollodorus: Bibliotheca, 1. 3. 1 Aglaia var også kjent som Kharis («nåde») og Kale («skjønnhet»).«Aglaia», Project Theoi

Hennes navn betyr «herlighet» og «den skinnende», og hun sto for glans, prakt, ære og elskverdighet. Sammen med sine to søstre tilhørte hun gudinnen Afrodites tjenestepiker. Tidvis fungerte hun som budbringer for kjærlighetsgudinnen.Nonnos: Dionysiaka 24. 261 ff

Aglaia var gift med guden Hefaistos etter at han ble skilt fra Afrodite,Hesiod: Theogonien 945 og sammen hadde de fire døtre: Eukleia («godt omdømme»), Euthenia («framgang/hell»), Eufeme («anerkjennelse») og Filofrosyne («velkommen»).Orfiske rapsodier (fragmenter)

Asteroide 47 Aglaja er oppkalt etter henne, det samme er sommerfuglarten Aglais Dalman, 1816.

 Andre med samme navn 
 Aglaia, gudinne/personifisering av gløden for god helse, og en datter av legeguden Asklepios og Epione. Hennes søstre var Hygiea, Panakeia, Akeso, og Iaso.Anonym gresk lyriker, Fragmenter 939 (inskripsjon i Erythrai)Suda, oppslagsord «Epione» og hennes brødre var Makhaon, Podaleirios og Telesforos.
 Aglaia eller Okalia, datter av Mantineus. Hun giftet seg med Abas av Argos (sønn av Lynkeus) og fikk to tvillingsønner: Akrisios og Proitos.Bibliotheca, 2. 2. 1
 Aglaia, datter av Thespios og Megamede. Hun føde med Herakles en sønn, Antiades.Bibliotheca, 2. 7. 8
 Aglaia, en nymfe. Med Karopos er hun mor til Nireus.Homer: Iliaden, 2. 671Diodorus Siculus: Bibliotheca historica, 5. 53. 2Hyginus: Fabulæ, 97
 Aglaia, mor til Melampos og Bias sammen med Amythaon.Diodorus Siculus: Bibliotheca historica, 4. 68. 3

 Referanser 

 Litteratur 
 Grimal, Pierre (1996): The Dictionary of Classical Mythology, Wiley-Blackwell, ISBN 978-0-631-20102-1. "Charites", s. 99
 Smith, William (1873): Dictionary of Greek and Roman Biography and Mythology, London "Charis"

 Eksterne lenker 
 «Aglaia», Theoi Project

Kategori:Greske gudinner